Hawaiigås

Hawaiigås (Branta sandvicensis) er en standfugl i andefamilien som tilhører gruppen med gjess. Arten er stedegen for noen av Hawaiiøyene og er valgt som delstatsfugl for Hawaii. På hawaiisk heter den nēnē. Arten er listet som sårbar (VU) på IUCNs rødliste og truet av utryddelse.BirdLife International 2012. Branta sandvicensis. The IUCN Red List of Threatened Species. Version 2014.3. Besøkt 2015-05-20

 Beskrivelse 
miniatyr|venstre|Hawaiigås har redusert svømmehud mellom tærne
miniatyr|venstre|Gåsepar med avkom
Hawaiigåsa har trolig utviklet seg fra forfedre som en varBen Harder. 2002-02-06. State Bird of Hawaii Unmasked as Canadian. National Geographic News. Besøkt 2015-05-20 eller lignet mye på kanadagås (B. canadensis), og hawaiigås minner også mye om den. Det er imidlertid flere distinkte forskjeller, også i utfarging. Selv om hawaiigås er en dyktig flyger har den relativt korte vinger og lange bein, og dessuten redusert svømmehud mellom tærne. En klar indikasjon på at arten oppholder seg mer på land enn i vann.

Det er bevis for at det har eksistert minst 8 andre gåsearter på Hawaii, men disse ble utryddet etter at polynesierne ankom øyene. Disse artene var ikke flygedyktige.Nēnē. National Park Service. Besøkt 2015-05-20

 Utbredelse 
Hawaiigås er stedegen for Hawaii og lever vilt kun på øyene Oahu, Maui, Kauaʻi og Hawaiʻi. Den er planteeter og trives i kystsonen og lavlandet, ofte på karrig og steinet lavagrunn, der den beiter på ulike urter, frø og frukt.

 Bestandsutvikling 
Da kaptein James Cook kom til Hawaii i 1778 antar man et det fantes omkring 25 000 hawaigås der, men midt på 1940-tallet var antallet redusert til cirka 50 individer (IUCNs rødliste hevder cirka 30 individer). Årsaken til den store reduksjonen i antall var i hovedsak jakt og konkurranse og predasjon fra andre innførte dyr.

På 1970-tallet ble det ved Hawai‘i Volcanoes National Park igangsatt et eget avlsprogram for å redde arten, men forvillede tamkatter og innført indisk mungo (Herpestes edwarsi) vanskeliggjør arbeidet. Mange fugler blir også drept av biltrafikken. Bestanden av hawaiigås har imidlertid sakte økt. I 2004 ble den anslått til cirka 1 241 individer, i 2006 cirka 1 744 individer, og i 2011 til cirka 2 500 individer. Bestandsøkningen kommer imidlertid stort sett fra fugler som blir utsatt fra avlsprogrammet. Forskerne antar at færre enn 1 000 ville individer hekker suksessfullt.

 Referanser 

 Eksterne lenker 


Kategori:Andefugler
Kategori:Dyr formelt beskrevet av Nicholas Aylward Vigors
Kategori:Fugler formelt beskrevet i 1833
Kategori:Hawaiis endemiske fauna